कक्राझार , 11 अक्टबरःकक्राझार जिल्लानि सिङाव थानाय फकिराग्राम हाथायसालिआव थांनाय हरआव सोमजिनाय गिख्रंथाव अर खामनाय जाथायनि सायाव मेजिस्ट्रेट थाखोनि संदान्नो थाखाय कक्राझार जिल्ला बेंगिरि भास्कर फुकनआ बिथोन होबाय । बे अर खामनाय जाथायथिलियाव थांनानै रबिबारखालि जिल्ला बेंगिरि भास्कर फुकन , कक्राझार एस पि राकेश रशन , सोनाब कक्राझार बियाबनि एम एल ए रबिराम नार्जारी मोनहा खौरां लाहैदों । खौरां लाहैनायनि उनाव जिल्ला बेंगिरि फुकनआ जाथायनि सायाव संदान्नायनि गेजेरजों खहा जाजानाय गलादारफोरनो खहा सुफुंथाय होनायनि सायाव खुंथायजों सावरायनाय जागोन होन्नानै खोथा होयो । मख'नाय जायोदि , बे अर खामनाय जाथायाव गं 55 नि बांसिन गलाफोर अर खामनानै आबुङै सेवहांगार जादों लोगोसे 1 कौटिनि बांसिन धोनआ बे जाथायजों खहा जानायनि मोन्दांथि लादों । सरासन्ना संदान्नायनि गेजेरजों मिथिनाय बायदिब्ला बे अर खामनाय जाथायआ मोब्लिबयारि जोंखांनायनिफ्राय सोमजिदों । नाथाय खौरां लिरजासिमाव अर खामनाय जाथाय सोमजिनायनि गुबै जाहोनखौ मिथिनो मोन्नाय जायाखै । 
फकिराग्राम अर खामनाय जाथायनि सायाव मेजिस्ट्रेट थाखोनि संदान्नो जिल्ला बेंगिरिया बिथोन होबाय